Μπισκότα gingerbread
Αυτά είναι τα πιο δημοφιλή χριστουγεννιάτικα μπισκότα στη Δυτική Ευρώπη και την Αμερική.
1/3 κούπας βούτυρο (ή μαργαρίνη), λιωμένο   , 1 1⁄2 κούπα μελάσα, 1 κούπα ζάχαρη μαύρη, 2/3 κούπας νερό, 7 κούπες αλεύρι για όλες τις χρήσεις, 2 κουτ. γλυκού μπέικιν πάουντερ, 2 κουτ. γλυκού τζίντζερ φρέσκο, τριμμένο (ή σκόνη), 1 κουτ. γλυκού μπαχαρικά allspice (ή ανάμεικτα κανέλα, γαρύφαλλο, μαύρο πιπέρι, μοσχοκάρυδο, όλα σε σκόνη), 1 κουτ. γλυκού κανέλα σε σκόνη , 1/2 κουτ. γλυκού αλάτι, 2 κούπες ζάχαρη άχνη, 1 ασπράδι, 1 κουτ. γλυκού χυμός λεμονιού
Για να φτιάξουμε μπισκότα gingerbread, αρχικά χτυπάμε στο μίξερ το βούτυρο με τη μελάσα, τη ζάχαρη και το νερό μέχρι να αναμειχθούν καλά.Προσθέτουμε σταδιακά όλα τα υπόλοιπα υλικά συνεχίζοντας το χτύπημα. Σταματάμε όταν έχουμε μια ομοιογενή ζύμη.Σκεπάζουμε με μεμβράνη και την αφήνουμε στο ψυγείο για 2 1⁄2 ώρες.Προθερμαίνουμε τον φούρνο στους 175° C και στρώνουμε με λαδόκολλα μια μεγάλη λαμαρίνα.Ανοίγουμε με τον πλάστη την κρύα ζύμη σε φύλλο πάχους περίπου 0,5 εκ. Κόβουμε μπισκότα με κουπάτ, κατά προτίμηση σε σχήμα «ανθρωπάκι».Αραδιάζουμε τα μπισκότα στη λαμαρίνα και τα ψήνουμε για περίπου 30 λεπτά.Τα αφήνουμε να κρυώσουν εντελώς για τουλάχιστον 1 ώρα.Μετά φτιάχνουμε το γλάσο αναμειγνύοντας όλα μαζί τα υλικά. Ρυθμίζουμε την πυκνότητα του γλάσου προσθέτοντας ζάχαρη ή χυμό λεμονιού. Βάζουμε το γλάσο σε κορνέ ή σε ένα μικρό κομμάτι λαδόκολλα διπλωμένο σαν κώνο.Γλασάρουμε τα κρύα μπισκότα ακολουθώντας το σχήμα τους ή κάνοντας σχέδια στην επιφάνειά τους.
Αλεύρι (ζύμες),Χριστούγεννα